SET ปิดบวก 8 จุด รับแรงซื้อหุ้นบิ๊กแคป-ตลาดตปท.สดใส จับตาประชุมกนง.พรุ่งนี้
SET ปิดบวก 8 จุด รับแรงซื้อหุ้นบิ๊กแคป-ตลาดตปท.สดใส จับตาประชุมกนง.พรุ่งนี้ โดยดัชนีปิดตลาดวันนี้ ที่ระดับ 1,486.25 จุด เพิ่มขึ้น 8.20 จุด หรือ 0.55% มูลค่าการซื้อขาย 7.7 หมื่นล้านบาท
2 ก.พ. 2564

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,486.25 จุด เพิ่มขึ้น 8.20 จุด หรือ 0.55% มูลค่าการซื้อขาย 7.7 หมื่นล้านบาท
10 หุ้นดันดัชนีวันนี้

ด้าน นายกรภัทร วรเชษฐ์ ผู้อำนวยการฝ่ายวิจัยและบริการการลงทุน-กลยุทธ์การลงทุน บล.โนมูระ พัฒนสิน เปิดเผยว่า ตลาดหุ้นไทยวันนี้ปรับตัวขึ้นในทิศทางเดียวกับตลาดต่างประเทศ โดยตลาดหุ้นในภูมิภาคเอเชียต่างบวกกัน เช่นเดียวกับตลาดในยุโรปที่เทรดบ่ายนี้ก็ปรับตัวขึ้น เหมือนกับดาวโจนส์ฟิวเจอร์ส โดยเฉพาะตลาดในแถบเอเชียเหนือที่ Outperform กว่าตลาดบ้านเรา จากแรงหนุนจากหุ้นในกลุ่มเทคโนโลยีที่ปรับตัวขึ้นมาได้ หลังจากที่มีการปรับฐานไปก่อนหน้านี้ ดังนั้นตลาดฯจึงเป็นลักษณะของการเกิดเทคนิคเคิลรีบาวด์
อย่างไรก็ดี ยังมีปัจจัยต้องติดตามการประชุมคณะกรรมการนโยบายการเงิน (กนง.) ในวันพรุ่งนี้ และการประชุมธนาคารกลางอังกฤษ (BoE) ที่จะมีขึ้นในวันพฤหัสบดีนี้ (4 ก.พ.) แต่ไม่น่าจะมีอะไรมาก
สำหรับแนวโน้มการลงทุนในวันพรุ่งนี้ (3 ก.พ.) นายกรภัทร กล่าวว่า ตลาดฯคงจะแกว่งตัวในกรอบ โดยมีแนวรับ 1,480-1,470 จุด ส่วนแนวต้าน 1,497-1,505 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTT   มูลค่าการซื้อขาย   4,836.32 ล้านบาท  ปิดที่  38.75 บาท  ลดลง 0.50 บาท
KBANK มูลค่าการซื้อขาย   3,037.99 ล้านบาท  ปิดที่ 131.00 บาท  ลดลง 1.00 บาท
AOT   มูลค่าการซื้อขาย   2,409.89 ล้านบาท  ปิดที่  62.00 บาท เพิ่มขึ้น 1.25 บาท
BANPU มูลค่าการซื้อขาย   1,834.10 ล้านบาท  ปิดที่  10.80 บาท  ลดลง 0.50 บาท
EA    มูลค่าการซื้อขาย   1,735.62 ล้านบาท  ปิดที่  64.50 บาท  ลดลง 0.75 บาท
ตลาดหุ้นเอเชีย
